ຜຸ້ພິພາກສາ ດໍາເນີນຄະດີຂະເໜມແດງ ທີ່ລາອອກ ເວົ້າເຖິງ ການກ້າວກ່າຍ ໜ້າທີ່ຂອງທ່ານ (ເບິ່ງຮູບສະໄລດ໌) 
ຜູ້​ພິພາກສາ​ສານ​ດໍາ​ເນີນ​ຄະດີ​ຂະ​ເໝນ​ແດງ ​ທີ່​ໄດ້​ລາ​ອອກ​ ​ເພື່ອ​ປະ​ທ້ວງ​ໃນ​ຕົ້ນ​ອາທິດ​ນີ້ ຈົ່ມວ່າກ່ຽວກັບການກ້າວກ່າຍ ໜ້າທີ່ຂອງທ່ານ.
ຜູ້ພິພາກສາສານດໍາເນີນຄະດີຂະເໝນແດງ ທີ່ໄດ້ລາອອກຈາກຕໍາແໜ່ງເພື່ອປະທ້ວງໃນ ຕົ້ນອາທິດນີ້ ໄດ້ນໍາອອກເຜີຍແຜ່ຖະແຫລງການສະບັບນຶ່ງທີ່ໃຫ້ລາຍລະອຽດໃນສິ່ງທີ່ ທ່ານອະທິບາຍວ່າເປັນການແຊກແຊງກ້າວກ່າຍທີ່ບໍ່ເໝາະສົມໃນການປະຕິບັດໜ້າທີ່ຜູ້ພິ ພາກສາຂອງທ່ານນັ້ນ ຜູ້ພິພາກສາ Laurent Kaspar-Ansermet ກ່າວເມື່ອວັນຈັນຜ່ານມານີ້ວ່າ ທ່ານບໍ່ສາ ມາດປະຕິບັດໜ້າທີ່ຕໍ່ໄປໄດ້ ເນຶ່ອງຈາກມີການທ້າທາຍຊໍ້າແລ້ວຊໍ້າອີກຕໍ່ອໍານາດຂອງທ່ານ ໂດຍຄູ່ຕໍາແໜ່ງຜູ້ພິພາກສາຝ່າຍກໍາປູເຈຍ ທ່ານ You Bunleng ຜູ້ພິພາກສາຊາວສວີສ ທ່ານ Siegfried Blunt ທີ່ທ່ານ Kaspar-Ansermet ເຂົ້າມາຮັບຕໍາແໜ່ງແທນນັ້ນ ກໍໄດ້ ລາອອກຈາກສານດໍາເນີນຄະດີດັ່ງກ່າວເມື່ອຕົ້ນປີນີ້ ຫລັງຈາກໄດ້ຈົ່ມທຸກເລຶ່ອງການກ້າວ ກ່າຍທໍານອງດຽວກັນນັ້ນ ເມື່ອວັນພຸດວານນີ້ ຜູ້ພິພາກສາ Kaspar-Ansermet ໄດ້ກ່າວຫາ You Bunleng ຄູ່ຕໍາ ແໜ່ງຂອງທ່ານວ່າບໍ່ປະຕິບັດຕາມໃນທຸກໆດ້ານ ຍົກເວັ້ນ ແຕ່ໃນໂອກາດດຽວ ເພື່ອຕິດຕໍ່ ພົວພັນໂດຍກົງກ່ຽວກັບຄວາມເຫັນທີ່ແຕກຕ່າງກັນທີ່ມີມາເປັນເວລາດົນນານກ່ຽວກັບວ່າ ອະດີດຜູ້ນໍາຂະເໜນແດງຄົນໃດທີ່ຄວນຈະຖືກສອບສວນແລະຖືກດໍາເນີນຄະດີໃນຂໍ້ຫາອາ ຊະຍາກໍາສົງຄາມ ສານດໍາເນີນຄະດີອະດີດຜູ້ນໍາຂະເໜນແດງດັ່ງກ່າວນີ້ແມ່ນໄດ້ຕັດສິນໂທດຈໍາຄຸກຕະຫລອດ ຊີວິດ ຕໍ່ອະດີດເຈົ້າໜ້າທີ່ຂະເໜນແດງຄົນນຶ່ງໄປແລ້ວ ແລະເວລານີ້ກໍາລັງຮັບຟັງພິຈາລະນາ ຄະດີທີ່ສອງຕໍ່ກຸ່ມອະດີດຜູ້ນໍາຂະເໜມແດງສາມຄົນທີ່ຍັງມີຊີວິດຢູ່ ອະດີດຜູ້ນໍາທັງສາມປະ ເຊີນກັບຂໍ້ຫາອາຊະຍາກໍາສົງຄາມ ແລະອາຊະຍາກໍາຕໍ່ຕ້ານມະນຸດຊາດກ່ຽວກັບການເສຍ ຊີວິດຊາວກໍາປູເຈຍ 1 ລ້ານ 7 ແສນຄົນທີ່ໄດ້ຕາຍໄປໃນລະຫວ່າງການປົກຄອງຂອງພວກ ຂະເໝນແດງໃນຊຸມປີ 1970 ນັ້ນ